Xitoyda 37 nafar chaqaloq sotib yuborilishining oldi olindi

Xitoy politsiyasi Shandun provinsiyasidagi maxsus operatsiya chog‘ida 37 nafar chaqaloq va 3 yoshli qizchani qutqardi, deb yozadi “24.kg”.

Yangi tug‘ilgan chaqaloqlarning ko‘pchiligi to‘yib ovqatlanmaslikdan azob chekkan va OIV bilan kasallangan. Bolalar 50—80 ming yuan (8—13 ming dollar)dan sotilgan. Chaqaloqlarlarni potensial xaridorlar uchun katta sumka va jomadonlarda olib o‘tishgan. Ularni tez tayyor bo‘ladigan lag‘mon va sabzavotlar bilan boqishgan.
Xitoy hukumati odam savdosi yoki chaqaloqlarni sotib olishda gumon qilinayotgan 103 kishini hibsga oldi. Chaqaloqlarning ko‘pchiligi mahalliy talaba qizlarning nikohsiz tug‘ilgan farzandlari ekanligi aniqlandi.